Diari Oficial de la Generalitat Valenciana


Sumari del DOGV 9949, del 02-10-2024 (2024/10163)

RESOLUCIÓ de 25 de setembre de 2024, de concessió dels premis relats per a persones amb malalties neurodegeneratives, de l'exercici 2024.
-----------------------------------------------------------------------------------------------------------------------------------------

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10409

CVE
:   LSLK-M-1765-08341

Data del document
:   25-09-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * neurologia
    * investigació científica
    * distinció honorífica

Primer. Havent donat compte de les diverses sol·licituds presentades dins del termini i en la forma corresponent a l'empara de l'Orde 1/2020, de 14 de gener, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores dels premis (DOGV 8719, 17.01.2020), i la Resolució de 24 d'abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoca per a l'exercici 2024 el premi literari Relats destinats a persones amb malalties neurodegeneratives (DOGV 9852, 20.05.2024).

Segon. Vista l'acta del jurat, de data 12 de setembre de 2024, en la qual s'avaluen les diferents sol·licituds presentades i es proposa l'atorgament dels premis, de conformitat amb el que s'establix en l'article 9 de l'Orde 1/2020, de 14 de febrer.

*Fonaments de dret*

Primer. Segons el que es disposa en l'article 8.2 de l'esmentada Orde 1/2020, de 14 de gener, la competència per a resoldre la convocatòria correspon a la persona titular de la conselleria amb competències en matèria de persones majors, o l'òrgan en qui es deleguen estes competències.

Segon. La directora general de Persones Majors té delegada la facultat de resolució de la present convocatòria, d’acord amb el que s'establix en el resolc sext de la Resolució de 15 de maig de 2024, de la vicepresidenta segona del Consell i consellera de Servicis Socials, Igualtat i Vivenda, sobre delegació de l'exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda.

Tercer. D'acord amb la mateixa Resolució de 15 de maig de 2024, correspon a la directora general de Persones Majors la facultat d'efectuar la disposició del gasto, el reconeixement de l'obligació i la seua corresponent proposta de pagament.

Quart. El règim jurídic aplicable a la concessió d'esta subvenció pública es troba regulat en la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el Reglament de la llei 38/2003, de 17 de novembre, general de subvencions; en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 3/2019, de 18 de febrer, de la Generalitat, de servicis socials inclusius de la Comunitat Valenciana; en l'Orde 1/2020, de 14 de gener, i en la Resolució de 24 d'abril de 2024.

Vistos els preceptes legals esmentats i altres de general i pertinent aplicació,

RESOLC

*Primer*

Concedir els premis que figuren en l'Orde 1/2020, de 14 de gener, de la Vicepresidència i Conselleria d'Igualtat i Polítiques Inclusives, als beneficiaris i pels imports que figuren en l'annex I d’esta resolució.

*Segon*

Disposar el gasto indicat en l'annex I a favor de les persones guanyadores que s’hi relacionen, i que de manera global ascendix a:

Línia de subvenció S0333

Import global: 6.000,00 €

*Tercer*

Inadmetre i desestimar les sol·licituds que figuren en l’annex II d’esta resolució.

*Quart*

Ordenar la publicació d’esta resolució en el *Diari Oficial de la Generalitat Valenciana*.

Contra esta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'establix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant este mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que les persones interessades puguen presentar qualsevol altre recurs que estimen pertinent.

ANNEX I

*Premiats i convocatòria relats per a persones amb malalties neurodegeneratives*

1r Premi

Títol: Cuando la zorra madruga

Autor: Mateo Marco Amorós

Dotació econòmica: 3.000 €

2n Premi

Títol: La memoria del vino

Autor: Fátima Chamorro Merino

Dotació econòmica: 2.000 €

3r Premi

Títol: Tranvías

Autor: Jorge Juan Codina Ripoll

Dotació econòmica: 1.000 €

Menció especial

Títol: Los puntos supensivos tras la desmemoria

Autor: M. Rosario Moreno Martínez

ANNEX II

*Sol·licituds inadmeses*

|  |  |
| --- | --- |
| Títol | Inadmés |
| Yo solo | Presentada la sol·licitud fora de termini (11.07.2024) |

  

*Sol·licituds desestimades*

|  |  |
| --- | --- |
| Títol | Desestimats |
| Contra pronóstico | No esmenat |
| La fábrica de ideas | No esmenat |
| ¡Jefa! | No esmenat i retirat |
| Lo que sobre para café | No esmenat |
| La matanza del cerdo | No esmenat |
| El despiadado inspector de hacienda | No esmenat |
| La grupal | No esmenat |
| El extraño don del señor Landry | No esmenat |
| El regalo | No esmenat |

  
  

València, 25 de setembre de 2024

(p. d. Resolució de 15 de maig)

Beatriz Simón Castellets

Directora general de Dependència i de les Persones Majors